ఆంధ్రప్రదేశ్ పునర్వ్యవస్థీకరణ చట్టం, 2014
తెలంగాణ బిల్లును మొదట 5 డిసంబర్, 2013 న ఆంధ్రప్రదేశ్ శాసనసభలో ప్రవేశపెట్టారు. తెలంగాణకు పది జిల్లాలు, ఆంధ్రప్రదేశ్ కు మిగిలిన పదమూడు జిల్లాలు ఉండాలి. తెలంగాణకు 119 ఎం.ఎల్.ఏ.లు, 40 ఎం.ఎల్.సీ.లు, 17 లొక్ సభ ఎం.పీ.లు, 7 రాజ్యసభ ఎం.పీ.లు ఉండాలి. ఉమ్మడి రాజధానిగా హైదరాబాద్ పది సంవత్సరాలు వరకు ఉండవచ్చును. బిల్లును ఆమోదించిన 45 రోజులకు ఆంధ్రప్రదేశ్ కొత్త రాజధానిని ప్రకటించాలి. ఆంధ్రప్రదేశ్ కు 175 ఎం.ఎల్.ఏ.లు, 50 ఎం.ఎల్.సీ.లు, 25 లొక్ సభ ఎం.పీ.లు, 11 రాజ్యసభ ఎం.పీ.లు ఉండాలి.
ఆంధ్ర ప్రదేశ్ రాష్ట్ర రోడ్డు రవాణా సంస్థ
తెలంగాణాను నైజాం ప్రభువులు పాలించే రోజులలో కోస్తా, రాయలసీమ ప్రాంతాలు మద్రాసు రాష్ట్రంలో ఉండేవి. నైజాంలో అప్పటికే "నిజాం స్టేట్ రైల్వేస్" అనే సంస్థ రైళ్ళు నడుపుతోంది. అందులో భాగంగానే 1932 జూన్‍లో "రోడ్ ట్రాన్స్‌‍పోర్టు" ప్రారంభించారు. మూడులక్షల తొంబైమూడువేల రూపాయల మూల పెట్టుబడితో, మూడు డిపోలు, 27 బస్సులు, 166 మంది కార్మికులతో అది ప్రారంభమైనది. నవంబరు 1వ తారీఖు 1951 నుండి 1958 వరకు హైదరాబాద్ రాష్ట్ర రవాణాసంస్థగా ఉండేది.